**Vprašanja in odgovori k javnemu razpisu 2016**

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIH PRIPOMOČKOV ZAVAROVANIM OSEBAM**

**(Sklep Upravnega odbora ZZZS št: 9001-22/2016-DI/7, z dne 08. 12. 2016)**

**Vprašanja in odgovori k javnemu razpisu za izvajanje programa izdaje in izposoje MP zavarovanim osebam**

1. **Vprašanje, z dne 20.12.2016**

Zanima me, kako je z ZZZS številko dobavitelja MP. Če prav razumem, jo v vzorec pogodbe ni potrebno vpisovati. Ali je ta številka dodeljena dobavitelju samo v primeru, če je izbran na razpisu?

**Odgovor, z dne 21.12.2016**

Tako kot je napisano v razpisni dokumentaciji, vzorec pogodbe (Obrazec 9) mora ponudnik na zadnji strani podpisati, s čimer potrjuje, da se strinja z vsebino vzorca pogodbe. Ponudniku ni potrebno izpolniti vzorca pogodbe.Zavod bo ZZZS številko dodelil vsem ponudnikom, ki se bodo prijavili na razpis za dobavitelja medicinskih pripomočkov.

1. **Vprašanje, z dne 03.01.2017**

Katere številke prilog je potrebno poslati zraven dokumentacije za javni razpis za optike.

**Odgovor, z dne 03.01.2017**

V skladu s 3. točko poglavja VIII razpisne dokumentacije se ponudba šteje za popolno, če ponudnik predloži izpolnjene vse obrazce (od 1 do 10) iz razpisne dokumentacije. Obrazci od vključno 1 do vključno 8 in obrazec 10 morajo biti originali (kjer se zahteva dva izvoda), v celoti izpolnjeni in podpisani s strani zakonitega zastopnika ponudnika oziroma osebe, pooblaščene z njegove strani. Tuji državljani priložijo sodno overjen prevod potrdila o nekaznovanosti iz svoje matične države. Vzorec pogodbe (Obrazec 9) mora ponudnik na zadnji strani podpisati, s čimer potrjuje, da se strinja z vsebino vzorca pogodbe. Priloge razpisne dokumentacije niso sestavni del ponudbe in jih ni potrebno pošiljati v ponudbi.

1. **Vprašanje, z dne 04.01.2017**

Po pojasnilu notarja številka vpisa v sodni register(št. vložka) zahtevana za obrazec 5 in 6 od leta 2008 ne obstaja več. Ali lahko polje ostane prazno?

**Odgovor, z dne 05.01.2017**

Številka vpisa v sodni register ni obvezna. Podatek vpišejo le ponudniki, ki številko vpisa v sodni register (št. vložka) imajo.

**4. Vprašanje, z dne 9. 1. 2017**

Kaj vpisati v rubriko »Številka vpisa v sodni register«? Po novem »Srg« ni več, so rekli na Ajpesu. Ali pošljem izpis iz sodnega registra?

**Odgovor, z dne 10. 1. 2017**

Številka vpisa v sodni register ni obvezna. Podatek vpišejo le ponudniki, ki številko vpisa v sodni register (št. vložka) imajo.

**5. Vprašanje, z dne 9. 1. 2017**

Februarja letos odnosno lani smo pridobili potrdilo o vpisu v register specializiranih prodajaln in register proizvajalcev. Ali to zadostuje? Zakaj nova potrdila odnosno dodatna potrdila, če sta bila vpisa zgolj formalna?

**Odgovor, z dne 10. 1. 2017**

Novost letošnjega javnega razpisa je, da potrdila o vpisu v register specializiranih prodajaln, ki opravljajo promet z medicinskimi pripomočki na drobno v specializirani prodajalni in potrdila o vpisu v register proizvajalcev medicinskih pripomočkov, ki jih izdaja Javna agencija Republike Slovenije za zdravila in medicinske pripomočke (v nadaljnjem besedilu: JAZMP), sedaj ZZZS pridobi sam od JAZMP, in sicer na podlagi pooblastila ponudnika (10. točka IX poglavja razpisne dokumentacije). Navedeno pomeni, da navedenih potrdil ni potrebno prilagati, saj jih bo ZZZS pridobil sam, priložiti pa je potrebno pooblastilo ponudnika za pridobitev potrdil (Obrazec 10 razpisne dokumentacije).

**6. Vprašanje, z dne 9. 1. 2017**

Razen obrazcev od številke 1-10, katere pošljemo v dvojniku – oba izpisana v originalu/moramo poslati še potrdilo poslovne banke in obrtno dovoljenje? Kako poslati ti dve potrdili – kopiji 1x ali kako drugače?

**Odgovor, z dne 10. 1. 2017**

V skladu s 3. točko poglavja VIII razpisne dokumentacije se ponudba šteje za popolno, če ponudnik predloži izpolnjene vse obrazce (od 1 do 10) iz razpisne dokumentacije. Obrazci od vključno 1 do vključno 8 in obrazec 10 morajo biti originali (kjer se zahteva dva izvoda), v celoti izpolnjeni in podpisani s strani zakonitega zastopnika ponudnika oziroma osebe, pooblaščene z njegove strani.

V skladu s 5. točko poglavja IX mora ponudnik poslati potrdilo poslovne banke, ki vodi račun gospodarskega subjekta, iz katerega izhaja, da ponudnik v zadnjih šestih mesecih ni imel blokiranega transakcijskega računa. Če ima gospodarski subjekt odprtih več računov, mora predložiti toliko potrdil, kot ima odprtih računov in podati izjavo pod kazensko in materialno odgovornostjo, da razen transakcijskih računov, katerih potrdila je predložil, nima drugih transakcijskih računov (obrazec Izjava ponudnika o sposobnosti – Obrazec 4, točka 5). Potrdilo poslovne banke je lahko poslano v originalu ali v kopiji, obrazec Izjava ponudnika o sposobnosti - Obrazec 4, točka 5, pa mora biti poslan v originalu in v dveh izvodih.

V skladu z 10. točko poglavja IX razpisne dokumentacije mora ponudnik, ki bo izdajal očala, kontaktne leče, povečevala in ortopedske čevlje predložiti tudi obrtno dovoljenje ustrezne dejavnosti, ki ga izdaja Obrtno-podjetniška zbornica Slovenije. Obrtno dovoljenje je lahko poslano v originalu ali v kopiji.

**7. Vprašanje, z dne 10. 1. 2017**

Zanima nas, ali lahko ponudimo posamezni artikel ali je potrebno ponuditi artikle za celoten sklop? Ponudili bi posamezne artikle iz sklopa 13. Kanile.

**Odgovor, z dne 10. 1. 2017**

Ponudnik lahko prijavi tudi posamezne pripomočke (artikle), ki jih bo zagotavljal zavarovanim osebam v breme obveznega zdravstvenega zavarovanja in jih bo imel na zalogi. Ponudnik, ki bo izbran na razpisu, bo lahko kasneje tudi spreminjal seznam pripomočkov (artiklov).

**8. Vprašanje, z dne 12. 1. 2017**

Ali so navedene cene v razpisni dokumentaciji z DDV ali brez DDV?

**Odgovor, z dne 12. 1. 2017**

Vse cene, navedene v razpisni dokumentaciji, imajo že vključen DDV.